61961V0001
DOMSTOLENS UDTALELSE
AF 13. DECEMBER 1961
Ændring af EKSF-traktatens artikel 65
(Anmodning om udtalelse i medfør af EKSF-traktatens artikel 95, stk. 3 og 4 forelagt den 20. juli 1961 af Den Høje Myndighed og Det særlige Ministerudvalg for Det europæiske Kul- og Stålfællesskab)
Udtalelse 1/61
Angående:
I henhold til traktaten om oprettelse af Det europæiske Kul- og Stålfællesskab, artikel 95, stk. 3 og 4 tillader Den Høje Myndighed og Det særlige Ministerråd sig at forelægge et forslag om ændring af traktatens artikel 65, udarbejdet i enighed af de to institutioner under Rådets møde i Luxembourg den 18. juli 1961, for Domstolen til ud talelse.
Domstolens udtalelse:
Ændringsforslaget til artikel 65 i traktaten om oprettelse af Det europæiske Kul- og Stålfællesskab, således som det ved skrivelse af 20. juli 1961 er blevet forelagt Domstolen af Den Høje Myndighed og Det særlige Ministerråd, er ikke i overensstemmelse med bestemmelserne i traktatens artikel 65, stk. 3 og 4, fordi:
a)
Forslaget om at afpasse aftalerne om tilpasningen til de nye afsætningsbetingelser således, at de kan tillades i henhold til artikel 65, stk. 2 overskrider rammerne for en tilpasning af reglerne om Den Høje Myndigheds udøvelser af de beføjelser, som er givet den ved denne bestemmelse;
b)
Forslaget, som hjemler en fuldstændig eller delvis afvigelse fra betingelserne i artikel 65, stk. 2, andet afsnit, litra c), overskrider rammerne for en tilpasning af reglerne om Den Høje Myndigheds udøvelse af de beføjelser, som er givet den ved artikel 65, stk. 2, og strider i øvrigt mod bestemmelsen i traktatens artikel 4, litra d).
Sammendrag
1.
Ændring af EKSF-traktaten i henhold til artikel 95, stk. 3 — ændring i Den Høje Myndigheds beføjelser efter artikel 65, stk. 2 — grœnser
2.
Ændring af EKSF-traktaten i henhold til artikel 95, stk. 3 — forudgående kontrol ifølge artikel 65, stk. 2 c — afløsning med en efterfølgende kontrol — tildeling af en ny beføjelse — utilstedelighed
3.
Ændringer i EKSF-traktaten i henhold til artikel 95, stk. 3 — artikel 65 som gennemførelsesbestemmelse til artikel 4 d — afvigelse ved ændring fra de ved artikel 65, stk. 2 c fastsatte grænser — utilstedeligt indgreb i en grundliggende bestemmelse
1.
Artikel 95 er principielt ikke til hinder for en tilpasning af reglerne om udøvelsen af den beføjelse, som artikel 65 giver Den Høje Myndighed, ved ændring af denne artikels stk. 2, som tilsigter, at Den Høje Myndighed skal kunne tillade enten aftaler af en anden art end dem, der er hjemlet ved den nuværende bestemmelse, men som forfølger det samme formål, eller aftaler af samme art som dem, der er hjemlet ved den gældende tekst, men som forfølger et andet formål eller slutteligt aftaler af en anden art og med andre formål for øje.
Det er imidlertid uomgængeligt nødvendigt, at den ændrede bestemmelse dels understreger arten af de aftaler, som kan tillades, dels klart definerer disse aftalers formål, idet det ellers ikke ville dreje sig om at tilpasse udøvelsen af en beføjelse, som Den Høje Myndighed allerede er blevet givet inden for de begrænsede rammer for de afvigelser, som indrømmes af artikel 65, stk. 2, men om tildelingen af en beføjelse, hvis grænser ikke ville være nøjere fastlagt, altså om en så udstrakt og usikker udvidelse af de aktuelle beføjelser, at det ville dreje sig om en kvalitativ og ikke blot kvantitativ ændring af disse beføjelser, med andre ord om en ny beføjelse.
2.
Da artikel 65, stk. 2, i tilfælde af at der gives tilladelse til aftaler om specialisering eller om fælles indkøb eller salg, fastsætter en forudgående undersøgelse, kan denne ikke ved en ændring i henhold til arti-tikel 95, stk. 3 afløses af regler, som foreskriver en efterfølgende kontrol af de faktiske omstændigheder og en direkte indgriben. En sådan ændring ville ikke være blot en tilpasning af Den Høje Myndigheds beføjelser, men tildeling af en ny beføjelse.
3.
Undtagelsesbestemmelsen i artikel 65, stk. 2 fastsætter et objektivt kriterium, idet kartellet »på det fælles marked (skal vedrøre) en væsentlig del af de pågældende produkter«.
Dette kriterium muliggør en vurdering at de tilfælde, hvor et kartel under alle omstændigheder ville være uforeneligt med forbudet i artikel 4 d og artikel 65, stk. 1, idet artikel 4 d er et strengt princip, hvis gennemførelse artikel 65 nærmere regulerer.
Under disse betingelser strider indførelsen af muligheden for, ved ændring i henhold til artikel 95, stk. 1, at fravige begrænsningerne i artikel 65, stk. 2, litra c mod forbudet i artikel 4 d.